
( Ukmergės rajono savivaldybės administracijai(
LIGONINĖS PARKO Želdinių inventorizacijos duomenys

Inventorizavus želdinius Ligoninės parke, Ukmergės mieste, galima daryti šias išvadas:
1) Minėtoje teritorijoje auga 764 medžiai, turintys 1178 kamienus (priklausantys 71 taksonui) bei 2 medynai (gausiai apaugusioje traku ir pomiškiu, užšlamštintoje 0,84 ha teritorijoje), 205 reikšmingesni krūmai, 13 gyvatvorių. Ne medynuose spygliuočių medžių yra 94 vnt., kietųjų lapuočių - 307 vnt., minkštųjų lapuočių - 363 vnt.

2) Vidutinis inventorizuotų medžių aukštis siekia 11,2 m (nuo 0,2 m iki 26 m). Vidutinis inventorizuotų medžių skersmuo yra 22 cm (nuo 1 iki 114 cm);

3) Vertinant moksliniu pagrindu, 690 medžių kamienų yra geros, 108 vnt. – vidutinės, 214 vnt. – patenkinamos, 108 vnt. – blogos, 53 vnt. – labai blogos būklės, 5 medžių kamienai - žuvę. Bendra medžių būklė yra apie 1,9 balo, t. y. artima vidutinei. Vadovaujantis ,,Želdinių atkuriamosios vertės įkainiuose“ pateiktu būklės skirstymu 690 medžių kamienų būklė yra gera, 322 kamienų – patenkinama, 108 kamienų – nepatenkinama ir 53 kamienų – bloga;
4) Pagal ,,Kriterijų, pagal kuriuos medžiai ir krūmai, augantys ne miškų ūkio paskirties žemėje, priskiriami saugotiniems“ priedo 1.2 ir 5 punktą saugotini ≥12 cm skersmens vertingesni medžiai, tokiu būdu saugotini 657 medžių kamienai, nesaugotinas - 521 medžių kamienas;
5) Atsižvelgiant į medžių būklę bei saugojamumą rekomenduotina iškirsti 261 medžių kamieną, iš jų tik 74 saugotinus (3,7 balo būklės). Pastebėtina, kad tai pagrinde ploni medžiai ar atskiri jų kamienai (vid. <20 cm skersmens), o virš 40 cm skersmens kirstinas (2 eilėje) tik 1 medis (iš 90-ies tokių matmenų saugotinų medžių esančių šiame parke);
6) Genėti žeminant ar optimizuojant lają rekomenduotina 9 medžius, o vienam svyrančiam dvikamieniui gluosniui būtų tikslinga surišti lają dinaminėmis jungtimis;
7) Želdinių vertė paskaičiuota tik saugotiniems želdiniams pagal ,,Želdinių atkuriamosios vertės įkainius“.

